Λεγεώνα I Illyricorum

Η Λεγεώνα I Illyricorum καταγράφεται στο έργο Notitia Dignitatum και στρατοπέδευε στο Κασρ Άζρακ και την Παλμύρα. Την συγκρότησε ο Αυτοκράτορας Αυρηλιανός με στρατεύματα προερχόμενα αποκλειστικά από περιοχές κοντά στον ποταμό Δούναβη.

Το 272 ή το 273 η λεγεώνα πολέμησε υπό τον Αυρηλιανό εναντίον των δυνάμεων της Παλμυρηνής Αυτοκρατορίας, έπειτα από την ήττα της οποίας η I Illyricorum παρέμεινε στην Ανατολή. Στρατοπέδευε στο Κασρ Άζρακ ώστε να περιφρουρεί την περιοχή της Παλμύρας και ως αποτρεπτική δύναμη σε περίπτωση νέας εξέγερσης. Επί Διοκλητιανού και Γαλερίου μεταφέρθηκε στο Στρατόπεδο του Διοκλητιανού το οποίο επίσης βρίσκονταν κοντά στην Παλμύρα. Επί αυτοκράτορα Λικινίου τμήματά της μεταφέρθηκαν στις επαρχίες της Αιγύπτου και της Κυρήνης. Διοικητής τότε ήταν ο Βικτωρίνος. 

Αργότερα η λεγεώνα επέστρεψε ξανά στην Παλμύρα. Κάποια στιγμή τον 3ο αιώνα, τμήματα ιππέων της αντικατέστησαν τη X Fretensis στο Εϊλάτ.

 Παραπομπές 

01 Illyricorum